Turvallisuus- ja kemikaalivirasto (TUKES)
Tervetuloa maksuttomaan Teams-webinaariin kuulemaan tapahtuman järjestämisen hyviä turvallisuuskäytäntöjä. Webinaarissa käydään läpi, miten erityisesti pienet tapahtumajärjestäjät voivat täyttää kulutuspalvelulain vaatimukset ja tehdä tapahtumastaan turvallisen - jo tänä kesänä! Webinaari on suunnattu erityisesti toimijoille, jotka eivät päätoimisesti toimi tapahtumajärjestäjinä. Tule mukaan, järjestätpä sitten vaikkapa kyläyhdistyksen tapahtuman, kesämarkkinat, teemapäivät tai lastenriehan. Webinaarin luento-osuus on noin 1,5 tunnin mittainen, jonka jälkeen on varattu aikaa kysymyksille ja keskustelulle. Webinaarissa kuullaan myös poliisin ja pelastuslaitoksen puheenvuorot. Turvallisuus tapahtumassa ei ole mahdoton tehtävä - se vaatii hieman pohdintaa, jonkin verran työtä ja halua onnistua. Helpoimmalla pääset, kun sinulla on tietoa, mitä olet tekemässä! Ilmoittautumiset viimeistään 10.4.2026 mennessä alla olevasta linkistä. Ilmoittautumisen yhteydessä voit jättää ennakkokysymyksiä aiheesta. Ilmoittautuneille lähetetään erillinen linkki Teams-kokoukseen. Tilaisuutta ei tallenneta. Webinaarin järjestää TUKES - Turvallisuus- ja kemikaalivirasto
Webinaari: Kun tapahtuu, ei saa sattua - turvallisen tapahtuman käytäntöjä pienille tapahtumajärjestäjille
Tervetuloa maksuttomaan Teams-webinaariin kuulemaan tapahtuman järjestämisen hyviä turvallisuuskäytäntöjä.